Dwyfor Meirionnydd (etholaeth seneddol y DU)

Etholaeth Dwyfor Meirionnydd yw'r enw ar etholaeth seneddol yn San Steffan. Lleolir yr etholaeth yn ne Gwynedd ac mae'n cynnwys yn fras ardaloedd Dwyfor a Meirionnydd. Liz Saville Roberts yw'r Aelod Seneddol presennol. Cadwodd yr etholaeth ei henw ac enillodd rai wardiau, fel rhan o Adolygiad Cyfnodol 2023 o etholaethau San Steffan ac o dan argymhellion terfynol Mehefin 2023 y Comisiwn Ffiniau i Gymru ar gyfer etholiad cyffredinol y Deyrnas Unedig 2024.